**Astrid Margrethe Sølvberg** er en norsk pedagog og forsker. Hun er professor ved Institutt for pedagogikk og livslang læring (IPL) ved NTNU i Trondheim. Hennes faglige interesse er vilkår for læring i høyere utdanning og arbeidsliv.

Hun er datter av de tidligere NTNU-professorene professor emerita Ingeborg Sølvberg og professor emeritus Arne Sølvberg, og søster av næringslivslederen Ingrid Sølvberg.

Utdannelse og karriere
----------------------

Sølvberg ble cand.mag. i pedagogikk ved Det samfunnsvitenskapelige fakultet ved Universitetet i Trondheim i 1991. 

I 1993 ble hun cand.polit. samme sted, med avhandlingen *Visualisering som læringsstrategi for elever på sjette klassetrinn*. 

I 2003 fikk hun en dr.polit.-grad i pedagogikk ved NTNU, med avhandlingen *IKT i skolen : en studie av relasjoner mellom bruk av IKT på 8. klassetrinn og noen motivasjonelle faktorer.* Under dette arbeidet var hun en tid (1999) gjesteforsker ved University of California, Santa Barbara (UCSB).

Etter avsluttet doktoravhandling var hun en tid ansatt som høyskolelektor i pedagogikk ved Høgskolen i Sør-Trøndelag, og som forsker ved det nasjonale fagorganet for kompetansepolitikk, Vox, sin forskningsavdeling i Trondheim.

Vox' forskningsavdeling i Trondheim ble i 2004 overført til NTNU, og fra dette året har Sølvberg vært ansatt ved NTNU i ulike stillinger:

I perioden 2004–2010 var hun først forsker, deretter en tid leder, ved NTNU, Enheten Voksne i livslang læring (ViLL). I 2010 ble NTNU, Institutt for voksnes læring og rådgivningsvitenskap (IVR) dannet, ved at ViLL ble slått sammen med faggruppen rådgivning fra Pedagogisk institutt. Sølvberg ble ansatt som førsteamanuensis der i 2012, og deretter som professor, fra september 2015. I 2016 ble det foretatt en ny endring i instituttstrukturen ved NTNU, i forbindelse med fusjonen med høyskolene i Gjøvik, Sør-Trøndelag og Ålesund. Institutt for pedagogikk og livslang læring (IPL) ble dannet ved en sammenslåing av enhetene IVR og Pedagogisk institutt. I tillegg er Norsk senter for barneforskning og Seksjon for universitetspedagogikk (UNIPED) en del av det nye instituttet. Sølvberg fortsatte som professor ved instituttet etter omorganiseringen.

Publikasjoner
-------------

* (no) Publikasjoner av Astrid Margrethe Sølvberg i BIBSYS
* (no) Publikasjoner av Astrid Margrethe Sølvberg i forskningsdokumentasjonssystemet CRIStin
* «Astrid Margrethe Sølvberg». Besøkt 9. desember 2020.  *Sølvbergs profil i ResearchGate, med publikasjoner og siteringer*

I tillegg til vitenskapelige publikasjoner, formidler Sølvberg også informasjon om emner innenfor sine fagområder via aviser og ikke-refererte tidsskrifter. Eksempler:

Hennes forskning har også vært omtalt i Gemini.no : forskningsnytt fra NTNU og SINTEF. Eksempler: «Lærer bedre med mobil» og «Førerkortet – veien til den norske kulturen».

Verv og medlemskap
------------------

Hun er medlem av forskergruppen COOL (Conditions for learning in higher education and work) ved IPL.

I 2019 ble hun innvalgt som medlem i Det Kongelige Norske Videnskabers Selskab.

Referanser og noter
-------------------

1. ↑  «Astrid Margrethe Sølvberg - NTNU». *www.ntnu.no*. Besøkt 9. desember 2020.
2. ↑  Universitetet i Trondheim ble integrert i NTNU da dette ble opprettet i 1996
3. ↑  Sølvberg, Astrid Margrethe (2003). *IKT i skolen: En studie av relasjoner mellom bruk av IKT på 8. klassetrinn og noen motivasjonelle faktorer*. Fakultet for samfunnsvitenskap og teknologiledelse. ISBN 978-82-471-5256-0.
4. ↑  *Vox, nasjonalt fagorgan for kompetansepolitikk* er det tidligere navnet på direktoratet *Kompetanse Norge*.
5. ↑  «Institutt for pedagogikk og livslang læring - NTNU». *www.ntnu.no*. Besøkt 20. januar 2021.
6. ↑  «Ansatte - Institutt for pedagogikk og livslang læring - NTNU». *www.ntnu.no*. Besøkt 9. desember 2020.
7. ↑  Rønning, W. & Sølvberg, A.M. (6. juli 2016). «Hvordan få bestemor på nett?». *Adresseavisen*: 39.  *Kronikk*
8. ↑  Sølvberg, A.M. & Rismark, M. & Wiken, S.J. (2008). «Har lærere tid til å skape «verdens beste skole»?». *Utdanning* (14): 56–59.  *Lenken går til nettstedet utdanningsnytt.no, der artikkelen også ble publisert, i mai 2008*
9. ↑  Sølvberg, A.M. & Rismark, M. (2007). «Kampen om en plass i arbeidsfellesskapet». *LO-Aktuelt* (18): 44–45.
10. ↑  «Lærer bedre med mobil». *Gemini.no*. 1. desember 2007. Besøkt 20. januar 2021.
11. ↑  «Førerkortet – veien til den norske kulturen». *Gemini.no*. 1. august 2005. Besøkt 20. januar 2021.
12. ↑  «Cool - Conditions for learning in higher education and work – Forskning – Institutt for pedagogikk og livslang læring - NTNU». *www.ntnu.no*. Besøkt 9. desember 2020.
13. ↑  Røskaft, Merete ... [et al.] (red.) (2020). «Humanistisk klasse» (PDF). *Årbok for DKNVS Akademiet [og] DKNVS Stiftelsen : 2019*. DKNVS: 55. ISBN 978-82-93175-56-8.

Eksterne lenker
---------------

* «Astrid Margrethe Sølvberg - NTNU». *www.ntnu.no*. Besøkt 2. desember 2020.  *(Sølvbergs profilside på NTNU.no)*

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** CRIStin **·** ResearchGate
 |